ভয়ংকর বাটলারকে ফেরালেন তাসকিন
তাসকিন আহমেদের লেংথ থেকে লাফিয়ে ওঠা বলে পুশ করতে গিয়ে এজড হয়েছেন ইংল্যান্ড অধিনায়ক জস বাটলার। ক্যাচ গেছে একমাত্র স্লিপে থাকা নাজমুল হোসেন শান্তর হাতে। ইংল্যান্ড চতুর্থ উইকেট হারায় ৬৫ রানে। 







২১০ রানের টার্গেট তাড়ায় স্পিনেই কাবু ইংল্যান্ডের টপঅর্ডার ব্যাটসম্যানরা। দুই বাঁহাতি সাকিব আল হাসান ও তাইজুল ইসলামের ঘূর্ণি বলে বিভ্রান্ত হয়ে সাজঘরে ইংল্যান্ডের প্রথম সারির ৩ তারকা ব্যাটসম্যান।




১২.২ ওভারে ৪৫ রানে দুই ওপেনার জেসন রয়, ফিল সল্টের পর সাজঘরে ফেরেন ওয়ান ডাউনে ব্যাটিংয়ে নামা জেমস ভিন্স। ১৬.১ ওভারে দলীয় ৬৫ রানে ইংল্যান্ড অধিনায়ক জস বাটলারকে আউট করেন পেস বোলার তাসকিন আহমেদ।
ইনিংসের প্রথম ওভারে সাজঘরে ফেরেন ইংলিশ ওপেনার জেসন রয়। সাকিবের বলে স্লিপে ফিল্ডিং করা তামিমের হাতে ক্যাচ তুলে দিয়ে ফেরেন রয়। তার বিদায়ে প্রথম ওভারে ৪ রানে প্রথম উইকেট হারায় ইংল্যান্ড। 
তাইজুলের বল ব্যাকফুটে খেলতে গিয়ে ভুল করেন ফিল সল্ট। বল প্যাডে লাগার পর বোল্ড হন তিনি। নিজের দ্বিতীয় ওভারেই সফল তাইজুল। সল্ট ফিরেছেন ১৯ বলে ১২ রান করে, ৩৫ রানে দ্বিতীয় উইকেট হারায় ইংল্যান্ড।
তাইজুলের দ্বিতীয় শিকার হন জেমস ভিন্স। ক্রিজ ছেড়ে ডাউন দ্য উইকেটে খেলতে গিয়ে পরাস্থ হন ভিন্স। কিপার মুশফিকুর রহিম উইকেট ভাঙতে সময় নেননি। ভিন্সের বিদায়ে ৪৫ রানে তৃতীয় উইকেট হারায় ইংল্যান্ড।
বুধবার মিরপুর শেরেবাংলা জাতীয় ক্রিকেট স্টেডিয়ামে ইংল্যান্ডের বিপক্ষে তিন ম্যাচের ওয়ানডে সিরিজের প্রথমটিতে টস জিতে ব্যাটিংয়ে নেমে বিপর্যয়ে পড়ে যায় টাইগাররা। যে কারণে চ্যালেঞ্জিং স্কোর গড়তে পারেনি বাংলাদেশ। 
৪৭.২ ওভারে ২০৯ রানেই অলআউট হয় তামিম ইকবালের নেতৃত্বাধীন দলটি। দলের হয়ে সর্বোচ্চ ৫৮ রান করেন নাজমুল হোসেন শান্ত। তিনি ৮২ বলে ৬টি বাউন্ডারির সাহায্যে এ রান করেন। এছাড়া ৪৮ বলে ৩১ রান করেন মাহমুদউল্লাহ রিয়াদ। ৩২ বলে ২৩ রান করেন ওপেনার তামিম ইকবাল। ১২ বলে ৮ রানে ফেরেন সাকিব।

তাসকিন আহমেদের লেংথ থেকে লাফিয়ে ওঠা বলে পুশ করতে গিয়ে এজড হয়েছেন ইংল্যান্ড অধিনায়কজস বাটলার। ক্যাচ গেছে একমাত্র স্লিপে থাকা নাজমুল হোসেন শান্তরহাতে। ইংল্যান্ড চতুর্থ উইকেট হারায়৬৫ রানে।